**Pravidlá používania telocvične pri ZŠ TOPOREC**

**Článok I.**

**Všeobecné ustanovenia**

Telocvičňa slúži na zabezpečenie vyučovania povinnej telesnej výchovy pre žiakov Základnej školy vo Veľkých Kostoľanoch a pre fyzické a právnické osoby, organizácie a športové kluby, ktoré majú so školou uzatvorenú zmluvu o prenájme nebytových priestorov.

**1 . Prevádzkovateľ**

**1. 1. Identifikačné údaje prevádzkovateľa telovýchovného zariadenia**

**Názov:** Základná škola TOPOREC

**Adresa sídla:**  Školská 7/6, 059 95 Toporec

**Právna forma:** Rozpočtová organizácia

**Právne postavenie:** Právny subjekt zastúpený štatutárnym orgánom

**IČO:**

**DIČ:**

**Kontaktné číslo:** 052/4594137

**E-mailová adresa:**

**Štatutárny orgán:** riaditeľ školy – Mgr. Michal Babej

**Zriaďovateľ školy:** Obec Toporec

**Článok I.**

**Pravidlá používania telocvične**

1. **1.1. Podmienky prevádzky.**

Užívatelia sú povinní šetrne zaobchádzať s vybavením ako aj s priestormi. Užívatelia nesmú znepríjemňovať nadmerným hlukom život obyvateľom susedných domov a spoločností a rešpektovať verejný poriadok.

**1.2. Zásady bezpečnosti a ochrany zdravia návštevníkov a zamestnancov.**

Prevádzkovateľ je povinný zabezpečiť udržiavanie priestorov v čistote a poriadku. V priestoroch musí byť zabezpečené dostatočné osvetlenie, vetranie, vykurovanie podľa potreby, prívod teplej a studenej vody. Prevádzkovateľ je povinný dodržať pokyny protipožiarnych bezpečnostných predpisov. Klient pri používaní cvičebného náradia musí postupovať podľa návodu výrobcu a podľa pokynov zodpovedných zamestnancov.

1. **Pravidlá používania telocvične pre žiakov ZŠ:**

1. Telocvičňa sa môže používať len podľa rozvrhu a rozpisu krúžkovej činnosti.
2. Mimoškolské a školské podujatia organizované v telocvični musia byť schválené riaditeľkou školy.
3. Vstup do telocvične je zásadne povolený iba v sprievode vyučujúceho a predpísanom úbore.
4. Do telocvične je povolený vstup iba v čistej športovej obuvi s nefarbiacou podrážkou (nie čiernou).
5. Vyučujúci je povinný skontrolovať si počet žiakov a ich cvičebný odev a obuv.
6. Vyučujúci sa počas vyučovacej hodiny z priestorov telocvične, resp. školského dvora, ihriska, kde žiaci vykonávajú telovýchovnú činnosť, nesmie v žiadnom prípade vzdialiť a nechať žiakov bez dozoru.
7. Ak je žiak uznaný lekárom ako necvičiaci, je povinný o tom predložiť lekárske potvrdenie. **8.** Žiaci dodržiavajú pokyny vyučujúceho. Sú disciplinovaní, správajú sa tak , aby neohrozili bezpečnosť a zdravie svoje a svojich spolužiakov, športujú v duchu fair play.
8. Vyučujúci je povinný pred každým cvičením upozorniť na riziká cviku a vysvetliť zásady bezpečného správania sa a konania.
9. Je zakázané poškodzovať zariadenie telocvične. V prípade úmyselného poškodenia žiak /jeho zákonný zástupca/ škodu nahradí.
10. Potrebné telocvičné náradie vydáva príslušný vyučujúci, ktoré vyučujúci vopred skontroluje. Bez vedomia vyučujúceho nemajú žiaci prístup k náradiu a náčiniu v telocvični.
11. Pri telovýchovnom procese používajú žiaci iba tie telovýchovné náčinia, ktoré sú potrebné k danej činnosti, zaobchádzajú s nimi opatrne, prípadné poškodenie oznámia ihneď vyučujúcemu.
12. Žiaci pri telovýchovnom procese majú určené svoje stanovište, ktoré nemôžu bez povolenia vyučujúceho opustiť. Nesmú vyliezať na iné náradie, s ktorými nesúvisí ich činnosť, aby neprišlo k úrazu. Prípadný úraz okamžite nahlási vyučujúcemu.
13. Elektrické zariadenia obsluhuje len vyučujúci.
14. Všetky presuny na cvičisku robia žiaci pod vedením vyučujúceho pri dodržiavaní bezpečnostných predpisov.
15. Po skončení cvičenia je povinný vyučujúci uložiť používané náradie na svoje miesto a skontrolovať jeho stav.
16. Žiaci odchádzajú z telocvične opäť pod vedením príslušného vyučujúceho.
17. Pri odchode z telocvične vyučujúci skontroluje priestory telocvične.

**C. Pravidlá používania telocvične pre ostatné fyzické a právnické osoby:**

1. Vstup do priestorov telocvične majú dovolené iba tí športovci, ktorí majú pridelenú užívaciu hodinu. Za účasť oprávnených športovcov zodpovedá vedúci, uvedený v zmluve o nájme. Nešportujúcim osobám je do telocvične vstup zakázaný.
2. Športovci môžu vstúpiť do priestorov im vyhradených len spolu so zodpovedným vedúcim maximálne 15 minút pred prideleným užívacím časom a musia ich opustiť v čase jeho skončenia.
3. Je zakázané používať telocvičné náčinie školy (lopty, žinenky,...).
4. V telocvični je zakázané vykonávanie športovej činnosti, aktivity, ktoré by svojim charakterom viedli k poškodeniu podlahy –liatej gumy, obloženia mantinelov, napr. hokejbal je zakázaný v telocvični vykonávať.
5. Je zakázaný vstup nepovolaným osobám do technologických priestorov ako sú kotolňa, ako aj do priestorov vyhradených len pre zamestnancov školy.
6. Do telocvične je povolený vstup iba v **čistej športovej obuvi s nefarbiacou podrážkou /halová obuv – nesmie byť čierna).**
7. Po ukončení aktivity správca telocvične skontroluje stav telocvične, šatní a sociálnych zariadení. Pre podnikateľskú činnosť správca vedie evidenciu časového využitia telocvične. Škola (ďalej len prevádzkovateľ telocvične) si vyhradzuje právo doplnenia zmien v tomto prevádzkovom poriadku, ak si to vyžiadajú prevádzkové podmienky. Porušovanie prevádzkového poriadku telocvične môže mať za následok predčasné ukončenie platnosti zmluvy o nájme.
8. Užívateľ telocvične a príslušných obslužných prevádzkových priestorov je povinný hlásiť dozoru v telocvični všetky poruchy a škody, ktoré vznikli pri užívaní týchto priestorov.
9. Prevádzkovateľ v priestoroch celého objektu neručí za voľne odložené veci užívateľov telocvične a odporúča užívateľom telocvične a návštevníkom zobrať ich so sebou do priestorov športovej plochy.

V telocvični **je počas jej športového využívania prísne zakázané:**

manipulovať s otvoreným ohňom,

fajčiť, požívať stravu, alkoholické nápoje a iné návykové látky,

vodiť psov a iné zvieratá ,

vstupovať s bicyklom, kolieskovými korčulami a inými predmetmi, ktoré môžu spôsobiť škodu na majetku,

vešať sa na basketbalové koše (z bezpečnostných dôvodov) a bránky,

pľuvať na podlahu a iným spôsobom znečisťovať podlahu(žuvačky a podobne...)

**Článok III.**

**Prevádzka telocvične**

**Prevádzkový čas telocvične:**

pondelok až piatok:

od 7:40 hod do 16:00 hod ZŠ, MŠ, prípadne individuálna rezervácia

od 16.00 hod. do 21.00 hod. rezervácia pre záujemcov

sobota

od 9:00 hod do 21:00 hod rezervácia pre záujemcov

**nedeľa ZATVORENÉ**

**Článok IV.**

**Podmienky prenajímania**

**A. Základné zásady prenajímania telocvične**

1. Základnou funkciou majetku obce v správe školy je zabezpečovanie výchovno-vzdelávacieho procesu. Používanie tohto majetku na iné účely je možné vtedy, ak je to v záujme jeho efektívnejšieho využitia.
2. Prevádzkovateľ telocvične môže prenechať do nájmu majetok obce, ktorý pri plnení základných výchovno-vzdelávacích funkcií nie je dostatočne využitý. Takýto majetok možno prenajímať iným osobám.

Telocvičňa môže byť prenajímaná bezodplatne alebo za poplatok: **a) bezodplatne**

1. pre potreby povinnej telesnej výchovy základnej školy,
2. na činnosť športových a záujmových krúžkov školy,
3. na súťaže a podujatia organizované **Slovenskou asociáciou športu** na školách,

**b) za poplatok**

1. záujmovými združeniami občanov,
2. právnickými osobami, fyzickými osobami - podnikatelia, ostatné fyzické osoby a športové kluby, neuvedené v písm. a) a b) 1.

**B. Postup pri užívaní majetku školy**

1. Pri bezodplatnom užívaní telocvične, vedie správca evidenciu využívania športoviska (dátum, čas od – do, subjekt).
2. Zmluvu o nájme na súvislý nepretržitý nájom na dobu určitú aj neurčitú uzatvorí štatutárny zástupca prevádzkovateľa po predchádzajúcom prerokovaní návrhu nájomnej zmluvy so zriaďovateľom školy obcou TOPOREC .
3. V prípade uzavretia zmluvy na jednorazový krátkodobý nájom, alebo na obdobie jedného školského roka uzatvorí štatutárny zástupca prevádzkovateľa zmluvu o nájme, ktorá musí obsahovať: a) predmet a účel nájmu,
4. výšku a splatnosť nájomného a prevádzkových nákladov,
5. spôsob platenia nájomného a prevádzkových nákladov,
6. čas, na ktorý sa nájom uzatvára.
7. Nájom nájomca zaplatí priamo v hotovosti správcovi, od ktorého dostane príjmový blok.
8. Za akékoľvek škody, ktoré vznikli v súvislosti s prenájmom hnuteľného alebo nehnuteľného majetku obce prevádzkovateľovi, prípadne tretím osobám, zodpovedá v súlade s platnou právnou úpravou (zákon č. 40/1964 Zb. občiansky zákonník v znení zmien a doplnkov) nájomca a hradí ich v plnom rozsahu.

**Článok V.**

**Starostlivosť o priestory telocvične**

**možné doplniť podľa odovzdávacieho protokolu ARPROG**

Za čistotu a poriadok zodpovedá správca telocvične riaditeľke školy. Prevádzka musí byť udržiavaná v čistote a poriadku.

**Spôsob a frekvencia upratovania prevádzky:**

**Dezinfekcia stien, podláh, umývadiel, spŕch, WC v celom zariadení je vykonávaná pravidelne**.

Použité sú dezinfekčné prostriedky dostupné z distribučnej siete. Pri ich používaní sa dodržiavajú pracovné postupy uvedené v návode výrobku. Na sanitáciu sú používané bežné jednoduché pomôcky: vedrá, mopy, kefy.

**Umývanie podlahy telocvične**: denne – vlhké čistenie

**Umývanie šatní**: denne – vlhké čistenie

**Umývanie chodieb**: denne – vlhké čistenie

**Vlhké utieranie prachu na lavičkách:** 1x týždenne

**Dezinfekcia náradia a náčinia:** 1x za 2 týždne

**Spôsob a frekvencia čistenia osvetľovacích telies, okien a okenných rámov:** 2x ročne – vlhké čistenie

**Nádoby na smeti:** Dezinfekcia sa vykonáva po mechanickej očiste – 1x týždenne

**Sociálne zariadenia:** Dezinfekcia sa vykonáva po mechanickej očiste – denne

**Keramické obklady v sociálnych zariadeniach:** Dezinfekcia sa vykonáva po mechanickej očiste – 1x týždenne

**Dvere na WC**: Dezinfekcia sa vykonáva po mechanickej očiste – 1x týždenne

**Vykurovacie telesá:** 1x mesačne – vlhké čistenie

**Umývadlá:** dezinfekcia práškom alebo tekutým čistiacim prostriedkom – denne **Zásady pri dezinfekcii :**

* dodržiavať predpísanú koncentráciu dezinfekčného prostriedku podľa odporúčania návodu na použitie,
* dodržiavať predpísanú dobu pôsobenia ( expozičná doba ) dezinfekčného prostriedku,
* pripravovať dezinfekčné roztoky denne čerstvé,
* zabezpečiť dostatočnú zásobu dezinfekčných prostriedkov.

Predmety, plochy a zariadenia treba umývať handrou namočenou v teplom roztoku dezinfekčného prostriedku a po uplynutí expozičnej doby treba znovu pretrieť čistou handrou namočenou v čistej teplej vode.

**Článok VI.**

**Záverečné ustanovenia**

1. Zriaďovateľ obdrží jednu kópiu nájomnej zmluvy medzi prevádzkovateľom a nájomcom, ktorá bude uložená na Obecnom úrade Toporci.

2.Všetky finančné prostriedky získané z nájmu majetku školy budú ponechané škole v zmysle platných zásad hospodárenia s majetkom školy pre potreby na úhradu energií, čistiacich prostriedkov, bežné opravy, revízie, údržbu telocvične a plat pre správcu telocvične.

3.**Poplatky za prenájom priestorov v telocvični sú určené v zmysle platného VZN č.4/2018 ................** Obecného zastupiteľstva v Toporci a je vyvesené v priestoroch telocvične.

Prevádzkový poriadok telocvične je umiestnený na viditeľnom mieste v telocvični a na web stránke školy.

Tento prevádzkový poriadok sa vzťahuje na všetkých používateľov telocvične pri ZŠ Toporec nadobúda platnosť ......................................

V Toporci dňa

**Mgr. Michal Babej**

riaditeľ ZŠ Toporec

**Prílohy:**

1. Nájomná zmluva
2. Cenník za prenájom priestorov telocvične pri ZŠ Veľké Kostoľany

# Príloha č. 2

**Cenník za prenájom priestorov telocvične pri ZŠ Veľké Kostoľany:**

|  |  |
| --- | --- |
| **Právnické osoby, fyzické osoby - podnikatelia,**  **ostatné fyzické osoby** | **15,- €/hodina** |
| **Športové kluby** | **15,- €/hodina** |
| **Tenis club** | **10,- €/hodina** |
| **Interliga** | **20,- €/hodina** |